బాలసుధాకర్ మౌళి

బాలసుధాకర్ మౌళి తెలుగు రచయిత. అతను రాసిన "ఆకు కదలని చోట" కవిత్వ సంపుటికిగాను 2018 కేంద్ర సాహిత్య యువ పురస్కారానికి ఎంపికయ్యాడు.
జీవిత విశేషాలు
అతను విజయనగరం జిల్లా మెంటాడ మండలం పోరాం  గ్రామంలో  జన్మించాడు. అతను విజయనగరం జిల్లాలోని  గర్భాం జిల్లా పరిషత్‌ ఉన్నత పాఠశాలలో జీవశాస్త్ర ఉపాధ్యాయునిగా పని చేస్తున్నాడు. ఉత్తరాంధ్ర కవిత్వంలో నవ్య గొంతుకగా మౌళి నిలిచాడు. 2014లో ఆయన ప్రచురించిన "ఎగరాల్సిన సమయం"  కవితా సంపుటి సాహితీవిమర్శకుల ప్రశంసలను అందుకొంది. అనేక అవార్డులను పొందింది. ఆ తరువాత రెండేళ్లకు "ఆకు కదలని చోట" సంపుటిని మౌళి వెలువరించాడు. తన తరగతి గదిలోని విద్యార్థుల కవిత్వంతో 2017లో "స్వప్న సాధకులు" అనే సంకలనం ప్రచురించాడు. పదేళ్లుగా కవిత్వంలో తన ముద్ర కోసం ప్రయత్నిస్తున్న మౌళి అనేక అవార్డులను అందుకొన్నాడు.
రచనలు

ఆకు కదలని చోట (కవిత్వం-2016)
 ఎగరాల్సిన సమయం (కవిత్వం-2014)
 నీళ్లలోని చేప (కవిత్వం-2018)
 భూమి పెదాలపై (కవిత్వం-2019)
 దుఃఖపు వొరుపు (కవిత,కథ,డైరి-లాక్డౌన్ సాహిత్యం-2021)
 స్వప్న సాధకులు (2017-విద్యార్థుల కవిత్వం-సంపాదకత్వం)
 చర్య 5th బులిటెన్ - రైతుపోరాట ప్రత్యేక సంచిక (జనవరి,2021-సంపాదకత్వం)
 నిర్వేదస్థలం (కవిత్వం-మే 2022)
 తరగతిగది స్వప్నం (దీర్ఘకవిత - డిసెంబర్ 2022)
 అస్తిత్వ వాచకం (కవిత్వం-మే 2023)

 పురస్కారాలు 

 2016లో ఫ్రీవర్స్‌ ఫ్రంట్‌, 
 2015లో భారతీయ భాషా పరిషత్‌ పురస్కారం, కలేకూరి స్మారక కవితా పురస్కారం, విమలా శాంతి సాహితీ పురస్కారం, 
 2014లో ఉమ్మడిశెట్టి సాహితీ అవార్డు, యువసాహితీ పురస్కారం.

మూలాలు
2.http://www.teluguvelugu.in/vyasalu.php?news_id=NjE5&subid=MTA=&menid=Mw==&authr_id=NTMz

ఇతర లంకెలు

వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:తెలుగు రచయితలు
వర్గం:కేంద్ర సాహిత్య అకాడమీ యువ పురస్కార గ్రహీతలు
వర్గం:జీవిస్తున్న ప్రజలు
వర్గం:ఆదర్శ ఉపాధ్యాయులు
వర్గం:ఉమ్మడిశెట్టి సాహితీ అవార్డు గ్రహీతలు
వర్గం:విజయనగరం జిల్లా కవులు